《秋夜辰溪舟次对月怀万思节宪长》
明代·胡直

沿洄行未定，明月满孤航。轮亚双峰正，光涵一水凉。

遥知吴地共，其奈楚山长。寂寞沅江芷，因谁发故芳。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。